Diari Oficial de la Generalitat Valenciana


Sumari del DOGV 5468, del 12-03-2007 (2007/1921)

Informació pública del concurs per a la selecció d'agent urbanitzador per al desenvolupament de la zona d'ordenació ZR.4 (avinguda del Camp de Morvedre), al terme municipal d'Estivella, i publicació de les bases particulars reguladores del programa.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5468

Data del DOGV
:   12-03-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/1921


Data del document
:   12-02-2007

Organisme emissor
:   Ajuntament d'Estivella

Tipus de document
:   Anunci

Descriptors 

:   * Estivella
    * urbanització
    * contracte d'obres
    * licitació
    * indústria de la construcció

El Ple de l'Ajuntament d'Estivella, en la sessió celebrada el 26 d'octubre de 2006, va disposar iniciar el procediment per a la gestió indirecta del programa d'actuació integrada corresponent a la zona d'ordenació ZR.4 d'esta localitat (avinguda del Camp de Morvedre), segons les vigents normes subsidiàries d'Estivella, va aprovar a este efecte les bases particulars reguladores del concurs del procediment per a la gestió indirecta de l'esmentat programa (el text de la qual s'adjunta a continuació), i va ordenar, de conformitat amb l'article de la 132 Llei Urbanística Valenciana, la publicació de l'anunci de l'esmentat concurs al tauler d'anuncis de l'Ajuntament d'Estivella, en el Diario Oficial de la Unión Europea i en el Diari Oficial de la Comunitat Valenciana.   
"Bases particulars, reguladores de la gestió del programa d'actuació integrada de l'àmbit de sòl urbà subjecte a la zona d'ordenació ZR.4 de les normes subsidiàries d'Estivella situat a l'avinguda del Camp de Morvedre.  
1. Indicació de l'ordenació urbanística vigent en l'àmbit de l'actuació integrada.   
L'àmbit la programació del qual es proposa està ubicat al sud-est del terme municipal d'Estivella i té una extensió aproximada de 13.300 metres quadrats, el qual es troba localitzat a l'entrada del nucli urbà de la localitat al marge dret de l'avinguda del Camp de Morvedre.   
El programa d'actuació integrada de la unitat d'execució a delimitar en l'àmbit esmentat haurà de comprendre els terrenys indicats i tots els que siguen necessaris per a garantir l'obtenció dels sòls dotacionals establits en les vigents normes subsidiàries en esta zona, així com una adequada integració a l'entorn i la resolució de les connexions necessàries d'este.  
L'àmbit esmentat de sòl urbà disposa d'ordenació detallada a les vigents normes subsidiàries, la qual no es podrà modificar per la proposta que presente a este efecte l'aspirant a agent urbanitzador.  
2. Memòria de necessitats i objectius que cal satisfer amb el programa d'actuació integrada, d'acord amb el que disposa l'article 124 de la Llei 16/2005, de 30 de desembre, Urbanística Valenciana .  
2.1. Objectius.   
a) Gestionar la transformació jurídica de les finques afectades pel programa.  
b) Urbanitzar completament la unitat d'execució que constituïx l'objecte del programa i realitzar les obres públiques que es necessiten per a complir el que disposen els apartats següents, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
d) Complementar les infraestructures i espais públics o reserves dotacionals en el que calga per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament.  
f) Ordenar el repartiment equitatiu de les càrregues i beneficis de l'actuació entre els afectats.  
g) Establir terminis per a edificar els solars resultants de l'actuació urbanitzadora.  
3. Fitxa de gestió establida en les normes subsidiàries:  
El sòl objecte de programació es troba subjecte a les determinacions urbanístiques pròpies de la zona d'ordenació ZR.4 de les vigents normes subsidiàries del planejament al contingut de les quals ens remetem.  
4. Criteris i objectius urbanístics i territorials de les propostes de planejament a formular, si es procedent, pels concursants, amb fixació de les directrius i estratègies que haurà d'observar l'ordenació que proposen.  
L'àmbit a programar disposa d'ordenació detallada en les normes subsidiàries. Sense perjuí d'això, qualsevol aspirant a urbanitzador haurà de formular un pla de reforma interior que desenvolupe l'ordenació detallada prevista en el planejament vigent d'este àmbit, o que la millore, que haurà de contemplar com a mínim els següents criteris i objectius:  
1. Delimitació de la unitat d'execució.  
2. L'ordenació dels espais dotacionals de la unitat hauran de complir amb les determinacions establides per a este tipus de sòls en el Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística.   
3. Haurà de mantindre's inalterada l'edificabilitat bruta de la unitat.  
4. En qualsevol cas la proposta haurà de constituir una unitat funcional integrada i connectada amb les àrees confrontants i col·laborar positivament en la millora de l'ordenació estructural del municipi.  
5. Descripció dels objectius d'edificació privada que han de complir-se en l'àmbit de l'actuació, amb especial referència a aquelles construccions privades que revisten un especial interés social per tractar-se d'habitatges subjectes a algun règim de protecció pública.  
La tipologia dominant serà la unifamiliar residencial i es mantindran la resta de determinacions establides a la zona d'ordenació ZR 4  
Excepte indicació en contrari, els titulars de parcel·les edificables en la unitat podran simultaniejar les obres d'edificació amb les d'urbanització, i hauran per a això d'afiançar l'import íntegre del cost de les obres d'urbanització previstes per a cada una d'aquelles.  
6. Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles.  
Les d'un pla de reforma interior i projecte de reparcel·lació d'acord amb la Llei Urbanística Valenciana i el Reglament d'Ordenació i Gestió Territorial i Urbanística vigent.  
Haurà de complir-se el Decret 39/2004, de 5 de març, del Consell de la Generalitat, pel qual es desenvolupa la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà.  
7. Indicació expressa, si és procedent, de l'admissibilitat de variants sobre aquells elements del programa d'actuació integrada que s'hi determinen, i assenyalar aquells requisits i límits a què estes variants s'hauran d'ajustar.  
Als efectes assenyalats en este apartat, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
Excepte el que disposa l'anterior paràgraf, s'exclou la possibilitat de formular alternatives tècniques que suposen una ampliació de l'àmbit territorial a programar (diferent del delimitat en les presents bases), i s'establirà de forma imperativa l'exclusió de qualsevol alternativa tècnica que vulnere esta previsió.  
Seran admissibles variants que milloren les qualitats de les obres previstes en el projecte d'urbanització així com la introducció d'instal·lacions no projectades.   
8. Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització, de conformitat amb el que establix l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
El projecte d'urbanització que forme part de l'alternativa tècnica a presentar haurà de contemplar les obres establides en l'article 349 del Decret 67/2006 del Consell pel qual s'aprova el Reglament d'Ordenació i Gestió Territorial i Urbanística, i comprendrà els documents (a presentar en suport paper i digital) establits en l'article 350 de l'esmentat reglament.  
En el projecte d'urbanització s'haurà de complir:  
- PPTG canonades de sanejament de poblacions. MOPU Orde de 15 de setembre de 1986. BOE 23 de setembre de 1986.  
- PPTG canonades de proveïment d'aigua. MOPU 8907 VW 28.07.1974, BOE 2, 3 i 30 d'octubre de 1974.  
- En relació a ferms, el dimensionament dels ferms s'efectuarà seguint la norma 6.1-IC aprovada per l'Orde Fom 3460 /2003, sobre seccions de ferm i capes estructurals de ferm.  
- Normes UNE aplicables als materials i assaigs sobre estos.  
- El Reglament Electrotècnic per a Baixa Tensió, aprovat pel RD 842/2002, de 2 d'agost (BOE 18.09.2002) i instruccions complementàries.  
- Norma Tècnica per a Instal·lacions de Mitja i Baixa Tensió NT-IMBT 1400/0201/1. Orde de la Conselleria d'Indústria, Comerç i Turisme de la Generalitat Valenciana, de 20 de desembre de 1991. DOGV 7/4/1992.  
- Normes particulars i d'orientació de l'empresa proveïdora d'energia elèctrica.  
- Enllumenat que impedisca la contaminació lumínica.  
- El sanejament estarà format per una xarxa separativa i utilitzarà canonades de polietilé corrugat.  
- Les canonades de proveïment seran de polietilé llis.  
9. Estimació dels terminis de desplegament i execució del programa d'actuació integrada.   
El termini per a sol·licitar la llicència d'obres per a la construcció dels habitatges en la unitat serà d'un any des de la recepció municipal de les obres d'urbanització, i es podrà ampliar fins a un màxim de tres anys, sempre que hi haja raons justificades que acrediten la dificultat en l'absorció d'aquelles pel mercat immobiliari . La pròrroga d'este termini general l'haurà de sol·licitar expressament l'interessat, i la resoldrà l'Ajuntament en el termini de tres mesos des de la sol·licitud.  
El projecte de reparcel·lació corresponent a l'actuació integrada s'haurà de presentar en el termini màxim de tres mesos des de l'acord d'aprovació d'aquell.  
Les obres d'urbanització s'iniciaran en el termini màxim de tres mesos des que siga ferm l'acord d'aprovació definitiva de la reparcel·lació.  
Les obres d'urbanització s'executaran en el termini màxim de 12 mesos des del seu inici. Els aspirants a obtindre la condició d'urbanitzador podran oferir en la proposició juridicoeconòmica un termini inferior als assenyalats anteriorment.  
10. Model de proposició a presentar pels interessats.  
"(Nom i cognoms) ..., major d'edat, veí d ..., amb domicili a ..., amb DNI/NIF número ..., en nom propi (o en representació d ..., conforme acredita de poder validat), assabentat de l'anunci de concurs per a l'adjudicació del programa d'actuació integrada corresponent a l'àmbit de sòl urbà de la unitat d'execució Avinguda del Camp de Morvedre, d'Estivella, manifesta el següent:  
A. Que assabentat de l'anunci de concurs publicat per l'Ajuntament d'Estivella en el Diari Oficial de la Comunitat Valenciana de data ..., per a l'adjudicació del programa d'actuació integrada corresponent a este àmbit, troba de conformitat i accepta íntegrament i sense cap excepció les bases generals municipals de l'Ajuntament d'Estivella per a l'adjudicació de programes així com les bases particulars aprovades per l'esmentat Ajuntament reguladores del programa d'actuació integrada corresponent a l'esmentat àmbit, i totes les obligacions que es deriven com a concursant i com a adjudicatari si ho fora.  
B. Que declara sota la seua responsabilitat tindre capacitat suficient d'obrar i no trobar-se comprés en cap de les causes que impedixen contractar amb l'administració establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es referixen les disposicions vigents sobre incompatibilitats dels alts càrrecs.  
C Que a estos efectes es compromet a executar les obres objecte d'este concurs amb subjecció als requisits i condicions establits per l'Ajuntament d'Estivella i adjunta la documentació següent:  
1. Alternativa tècnica (article 126 LUV).  
2. Proposició juridicoeconòmica (article 127 LUV).  
Estivella, ... d ... de ...".  
11. Documentació a presentar per cada licitador juntament amb la proposició, especificant amb claredat aquella documentació que serà susceptible de valoració per a l'adjudicació del programa, i distingint-la de la resta.  
Primer. Sobre A (documentació susceptible de valoració per a l'adjudicació del programa): proposicions dels interessats per a participar en el concurs del programa d'actuació integrada en el que s'inclourà l'alternativa tècnica i la proposició juridicoeconòmica en els termes indicats pels articles 126 i 127 de la Llei Urbanística Valenciana.   
Segon. Sobre B que inclourà els documents assenyalats en els apartats a), b), c), d), e) i f) de l'article 133.1 de la Llei Urbanística Valenciana.  
12. Termini i lloc per a la presentació de les proposicions.  
Les proposicions es presentaran en el Registre de l'Ajuntament d'Estivella en mà, de les 09.00 a les 14.00 hores, en un termini de tres mesos a partir de la data d'enviament de l'anunci de concurs al Diario Oficial de la Unión Europea.   
També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament en l'oficina de Correus i anunciar el mateix dia a l'òrgan de contractació, per fax, telefax, o telegrama, la remissió de la proposició. Sense complir estos requisits no serà admesa la proposició en el cas en què es rebera fora del termini fixat en l'anunci de licitació.  
No obstant això, transcorreguts 10 dies des de la terminació del termini de presentació, no serà admesa cap proposició enviada per correu.  
L'Ajuntament d'Estivella acreditarà la recepció del referit telegrama amb indicacions del dia de la seua expedició i recepció en el llibre de registre corresponent.  
13. Documentació acreditativa del compliment dels criteris de solvència econòmica i financera, tècnica i professional exigibles als concursants.  
Els concursants per a acreditar el compliment dels criteris de solvència econòmica i financera, tècnica i professional hauran de presentar la documentació assenyalada en els articles 122 i 123 de la Llei Urbanística Valenciana.  
14. Criteris objectius d'adjudicació del programa d'actuació integrada, especificats per orde decreixent d'importància, incloent-ne la ponderació.  
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
Alternativa tècnica (total 100 punts).  
a) Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada, la resolució adequada de la integració de l'actuació en el seu entorn, la millor estructuració de dotacions públiques i d'espais lliures, o la qualitat tècnica de les resolucions proposades per a la urbanització. (35 punts)  
b) Termini d'execució del programa d'actuació integrada. (30 punts)  
c) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'ordenació del territori i protecció del paisatge. (15 punts)  
d) Mitjans per al control de la qualitat de cada una de les prestacions que constituïxen l'objecte del programa. (10 punts)  
e) Compromís d'edificació simultània a la urbanització dels solars resultants de l'actuació per damunt d'un mínim legalment exigible. (5 punts)  
f) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. (5 punts)  
Proposició juridicoeconòmica (total 100 punts).  
a) Import de les càrregues d'urbanització, expressat en euros per metre quadrat d'edificabilitat. (30 punts)  
b) Coeficient de canvi a efectes de pagament en terrenys especificat en l'article 127.2.f de la Llei Urbanística Valenciana i la menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (65 punts).  
c) Compromisos financers per a l'execució de les obligacions complementàries assumides per l'urbanitzador, voluntàriament i a càrrec seu. (5 punts)  
Als efectes establits en l'article 135.5 de la Llei Urbanística Valenciana, el llindar mínim que hauran de superar les alternatives tècniques per a poder ser valorades les proposicions juridicoeconòmiques que les desenvolupen es fixa en 50 punts.  
15. Altres determinacions:  
15.1. Pressupost base de licitació formulat per l'administració.  
A tots els efectes previstos en la Llei Urbanística Valenciana, i en especial a fi de fixar la quantia de la garantia provisional equivalent al 2% de l'estimació aproximada de les càrregues del programa, estes es fixen en la suma de 750.000 euros, previsió que tindrà caràcter de màxim   
15.2. Inexigibilitat o no d'informe del Consell del Territori i el Paisatge establit en l'article 136.4 de la Llei Urbanística Valenciana.  
D'acord amb el que disposa l'article 136.4 de la Llei Urbanística Valenciana i tenint en compte les característiques del programa que es regula en estes bases, no resulta exigible l'informe del Consell del Territori i Paisatge a què fa referència l'esmentada llei.  
15.3. Caràcter del contracte i prerrogatives de l'administració.  
El contracte que prové de l'adjudicació del programa és pel seu objecte administratiu i de caràcter especial.   
De conformitat amb el que disposa l'article 59 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, els seus termes els interpretarà la corporació, la qual, així mateix, resoldrà els dubtes que oferisca el seu compliment, i els acords d'esta seran immediatament executius, sense perjuí del dret que assistix a l'adjudicatari de procedir per la via jurisdiccional corresponent. Correspon així mateix a l'administració municipal, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes i establits en la Llei Urbanística Valenciana i en el reglament de desenvolupament d'esta.  
15.4. Adjudicació connexa o condicionada.  
D'acord amb el que disposa l'article 139.1 de la Llei Urbanística Valenciana no es preveu que el programa a adjudicar subjecte la seua eficàcia a l'efectiva realització de determinacions pròpies d'altres actuacions prèvia o simultàniament programades.  
15.5.Quantia i forma de la garantia definitiva a prestar per l'urbanitzador.  
El programa d'actuació integrada corresponent assegurarà el compliment de les seues previsions per mitjà de garantia financera o real prestada i mantinguda per l'urbanitzador, per valor del 10% de l'import de les càrregues d'urbanització.  
Esta garantia tindrà el caràcter de definitiva, i es regirà la seua forma de constitució i efectes pel que establix el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.   
15.6. Interpretació. i fur.  
Les qüestions litigioses que pogueren suscitar-se, amb vista a la preparació, execució i resolució de la contractació que regulen les presents bases, les resoldran els Jutjats i els tribunals de la jurisdicció contenciosa administrativa  
15.7. Altres clàusules.  
Les presents bases constituïxen la regulació més específica del concurs de programació de la present actuació urbanística. De forma supletòria i en allò no regulat de forma expressa, regirà el que disposa la Llei 16/2005, de 30 de desembre, de la Generalitat, Urbanística Valenciana, el Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística i el que disposa el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, modificada per la Llei 13/2003, de 23 de maig, i el Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
Contra l'acord aprovatori de les bases, es podrà interposar un recurs de reposició en el termini d'un mes, comptador des de l'endemà de publicació del present anunci. Així mateix podrà interposar un recurs contenciós administratiu en el termini de dos mesos comptador des de l'endemà de la present publicació".  
L'anunci de l'aprovació de les esmentades bases i de l'inici del procediment de concurs per a la selecció de l'agent urbanitzador d'este sector va ser remés al Diario Oficial de la Unión Europea en data 15 de gener de 2007, on es van publicar el dia 23 del mateix mes i any. El que es fa constar als efectes oportuns.   
Estivella, 12 de febrer de 2007.- El secretari: Guillermo Esteban Tormo Valls.